open-index/open-wikipedia-markdown huggingface dataset:
ফণিভূষণ নন্দী

**ফণিভূষণ নন্দী** (? - ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। কালারপোল যুদ্ধ এবং চট্টগ্রাম অস্ত্রাগার আক্রমণে ও জালালাবাদ পাহাড়ে ব্রিটিশ সৈন্যের সঙ্গে লড়াই করেন। আত্মগোপন কালে ৫ মে, ১৯৩০ তারিখে চট্টগ্রামের ইউরোপীয় বসতি এলাকায় আক্রমণে অংশ নেন ও পুলিসের সঙ্গে সংঘর্ষে ধরা পড়েন। বিচারে যাবজ্জীবন কারাদণ্ডে দণ্ডিত হয়ে ১৯৩২ সালে আন্দামানে নির্বাসিত হন। যক্ষ্মা রোগাক্রান্ত অবস্থায় ১৯৩৭ সনের সেপ্টেম্বর মাসে তাকে প্রথম দলের সঙ্গে ভারত ভূখণ্ডে ফিরিয়ে আনা হয়। কলকাতা আলিপুর কেন্দ্রীয় কারাগারে মারা যান।
## জন্ম
ফণিভূষণ নন্দীর জন্ম চট্টগ্রামের ডেঙ্গাপাড়ায়। তিনি ছিলেন শহীদ বিপ্লবী অমরেন্দ্র নন্দীর তুতো ভাই।

## চট্টগ্রাম অস্ত্রাগার লুন্ঠন মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, **ফণিভূষণ নন্দী**, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ দে এবং সুখেন্দু দস্তিদারের যাবজ্জীবন দ্বীপান্তর দণ্ড হয়।

## তথ্যসূত্র

 

বিষয়শ্রেণী:১৯৩৭-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:বাঙালি বিপ্লবী
লালমোহন সেন

**লালমোহন সেন** (১৯০৯ - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। মাস্টারদা সূর্যসেনের বিপ্লবী কর্মী তিনি চট্টগ্রাম অস্ত্রাগার আক্রমণে অংশ নেন। গ্রেপ্তার হয়ে আন্দামান সেলুলার জেলে প্রেরিত হন। বিভিন্ন জেলে ১৬ বছর আবদ্ধ থেকে ১৯৪৬ সালে মুক্তি পান। এসময় নোয়াখালীতে সাম্প্রদায়িক দাঙ্গার প্রতিরোধে ও শান্তি স্থাপনের চেষ্টায় নোয়াখালীর গ্রামে গ্রামে ঘুরেছেন। সন্দ্বীপে শান্তির পক্ষে বক্তৃতা দেবার সময় তিনি নির্মমভাবে নিহত হন।

## চট্টগ্রাম অস্ত্রাগার লুন্ঠন মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, **লালমোহন সেন**, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ রায় এবং সুখেন্দু দস্তিদারের যাবজ্জীবন দ্বীপান্তর দণ্ড হয়।

## তথ্যসূত্র

বিষয়শ্রেণী:১৯৪৬-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি ব্যক্তি
বিষয়শ্রেণী:১৯০৯-এ জন্ম
সুবোধ চৌধুরী

**সুবোধ চৌধুরী** (১৯১৪ - ২৬ আগস্ট, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।

## প্রারম্ভিক জীবন
তার জন্ম ১৯১৪ সালে বর্ধমান জেলার কাটোয়া থানার অগ্রদ্বীপে। কাটোয়া কাশিরাম দাস বিদ্যায়তনের আবাসিক ছাত্র হিসাবে সেভেনথ ক্লাসে ভর্তি হন। বিদ্যালয়ের প্রধান শিক্ষক চণ্ডীদাস মজুমদারের প্রভাবে তার মধ্যে স্বাধীনতার আকাঙ্ক্ষা সঞ্চারিত হয়। ১৯২৫ সালের পর সুবোধ চৌধুরী চলে যান চট্টগ্রামে মামা নগেন্দ্রনাথ সর্বাধিকারীর কাছে এবং ভর্তি হন চট্টগ্রাম শহরতলী হাইস্কুলে। সেখানে ম্যাট্রিকুলেশন পরীক্ষায় উত্তীর্ণ হন এবং চট্টগ্রাম কলেজে বিজ্ঞান বিভাগে আই.এসসি-তে ভর্তি হন।

## চট্টগ্রাম বিদ্রোহে
চট্টগ্রাম কলেজ পড়ার সময় বিপ্লবী মাস্টারদা সূর্যসেন ও গণেশ ঘোষের সঙ্গে পরিচয় হয়। মাস্টারদার অনুপ্রেরণায় ‘ইন্ডিয়ান রিপাবলিকান আর্মি’র অন্যতম সদস্য হয়ে চট্টগ্রাম অস্ত্রাগার আক্রমণে জড়িয়ে পড়েন। এবং পুলিসের হাতে ধরা পড়ে তার যাবজ্জীবন দ্বীপান্তরদণ্ড হয়।

## জেল জীবন
ষোল বছর তিনি জেলজীবন যাপন করেছিলেন। আন্দামানে সেলুলার জেলে ছিলেন। জেলে এবং মূল ভূখণ্ডে আন্দোলনের ফলে গণেশ ঘোষ, অনন্ত সিংহ প্রমুখের সঙ্গে সুবোধ চৌধুরীকেও ১৯৩৮ সালে আলিপুর কেন্দ্রীয় কারাগারে ফিরিয়ে আনা হয়। শেষে ঢাকা সেন্ট্রাল জেল থেকে মুক্তি পান ১৯৪৬ সালের ৩১শে আগস্ট।।

## সংসদীয় রাজনীতি
জেল থেকে মুক্তি পেয়েই কমিউনিস্ট পার্টির বর্ধমান জেলা কমিটির সম্পাদক নির্বাচিত হন।  ১৯৭০ পর্যন্ত এই দায়িত্ব পালন করেন। ১৯৪৯ থেকে আমৃত্যু তিনি পার্টির পশ্চিমবঙ্গ রাজ্য কমিটির সদস্য ছিলেন। ১৯৫২ সালের প্রথম সাধারণ নির্বাচনে তিনি আত্মগোপন অবস্থায় কাটোয়া কেন্দ্র থেকে বিধানসভায় নির্বাচিত হন। ১৯৫৭ সালে নির্বাচনে পরাজিত হলেও ১৯৬২ ও ১৯৬৭-এর নির্বাচনে পুনরায় বিধায়ক হন। ১৯৭০ সালে কুখ্যাত 'সাইবাড়ির হত্যাকাণ্ড মামলা'য় তাকে অন্যতম প্রধান আসামি হিসাবে জড়ান হয়, ফলে তাকে আত্মগোপন করে থাকতে হয়। আত্মগোপন করা অবস্থায় বিহারের পাটনার নিকট পার্বলপুরে হৃদরোগে আক্রান্ত হয়ে মারা যান।

## তথ্যসূত্র

বিষয়শ্রেণী:১৯৭০-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বর্ধমানের বিপ্লবী
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:১৯১৪-এ জন্ম
সূরা যারিয়াত

**সূরা আয-যারিয়াত** (আরবি ভাষায়: الذّاريات‎) মুসলমানদের ধর্মীয় গ্রন্থ কুরআনের ৫১ তম সূরা, এর আয়াত অর্থাৎ বাক্য সংখ্যা ৬০ এবং এর রূকু তথা অনুচ্ছেদ সংখ্যা ৩। সূরা আয-যারিয়াত মক্কায় অবতীর্ণ হয়েছে।

## নামকরণ
এই সূরাটির প্রথম শব্দ وَالذَّارِيَاتِ থেকে এই সূরার নামটি গৃহীত হয়েছে; অর্থাৎ, এটি সেই সূরা যা الحجرات (‘আয-যারিয়াত’) শব্দটি দ্বারা শুরু হয়েছে।

## নাযিল হওয়ার সময় ও স্থান

বিষয়বস্তু ও বর্ণনাভঙ্গী থেকে স্পষ্ট বুঝা যায়, যে সময় নবী সাল্লাল্লাহু আলাইহি ওয়া সাল্লামের ইসলামী আন্দোলনের মোকাবিলা অস্বীকৃতি, ঠাট্রা-বিদ্রুপ ও মিথ্যা অভিযোগ আরোপের মাধ্যমে অত্যন্ত জোরে শোরেই করা হচ্ছিলো ঠিকই কিন্তু তখনো জুলুম ও নিষ্ঠুরতার যাঁতাকালে নিষ্পেষণ শুরু হয়নি, ঠিক সেই যুগে এ সূরাটি নাযিল হয়েছিলো। এ কারণে যে যুগে সূরা ক্বাফ নাযিল হয়েছিলে এটিও সে যুগের নাযিল হওয়া সূরা বলে প্রতীয়মান হয়।

## বিষয়বস্তুর বিবরণ
এর অধিকাংশটাই জুড়ে আছে আখেরাত সম্পর্কিত আলোচনা এবং শেষভাগে তাওহীদের দাওয়াত পেশ করা হয়েছে। সাথে সাথে মানুষকে এ বিষয়েও হুঁশিয়ার করে দেয়া হয়েছে যে, নবী-রসূলদের (আ) কথা না মানা এবং নিজেদের জাহেলী ধ্যান-ধারণা আঁকড়ে ধরে একগুঁয়েমী করা সেসব জাতির নিজেদের জন্যই ধ্বংসাত্মক প্রমাণিত হয়েছে যারা এ নীতি অবলম্বন করেছিলো। এ সূরার ছোট ছোট কিন্তু অত্যন্ত অর্থপূর্ণ আয়াতসমূহে আখেরাত সম্পর্কে যে কথা বলা হয়েছে তা হচ্ছে, মানব জীবনের পরিণাম ও পরিণতি সম্পর্কে মানুষ ভিন্ন ভিন্ন ও পরস্পর বিরোধী আকীদা-বিশ্বাস পোষণ করে। এটাই প্রমাণ করে যে, এসব আকীদা-বিশ্বাসের কোনটিই জ্ঞানগত ভিত্তির ওপর প্রতিষ্ঠিত নয়। প্রত্যেকেই নিজের অনুমান ও ধারণার ভিত্তিতে নিজ নিজ অবস্থানে যে মতবাদ গড়ে নিয়েছে সেটাকেই সে তার আকীদা-বিশ্বাস বানিয়ে আঁকড়ে ধরেছে। কেউ মনে করে নিয়েছে, মৃত্যুর পরে কোন জীবন হবে না। কেউ আখেরাত মানলেও জন্মান্তর বাদের ধারণাসহ মেনেছে। কেউ আখেরাতের জীবন এবং পুরস্কার ও শাস্তির কথা বিশ্বাস করলেও কর্মের প্রতিফল থেকে বাঁচার জন্য নানা রকমের সহায় ও অবলম্বন কল্পনা করে নিয়েছে। যে বিষয়ে ব্যক্তির সিদ্ধান্ত ভুল হলে তার গোটা জীবনকেই ব্যর্থ এবং চিরদিনের জন্য তার ভবিষ্যতকে ধ্বংস করে দেয় এমন একটি বড় ও সর্বাধিক গুরুত্ববহ মৌলিক বিষয়ে জ্ঞান ছাড়া শুধু অনুমান ও ধারণার ভিত্তিতে কোন আকীদা-বিশ্বাস গড়ে নেয়া একটি সর্বনাশা বোকামি ছাড়া আর কিছুই নয়। 

এরপর অতি সংক্ষিপ্তভাবে তাওহীদের দাওয়াত পেশ করে বলা হয়েছে,,, তোমাদের স্রষ্টা তোমাদেরকে অন্যদের বন্দেগী ও দাসত্বের জন্য সৃষ্টি করেননি, বরং নিজের ইবাদতের ও দাসত্বের জন্য সৃষ্টি করেছেন। তিনি তোমাদের মিথ্যা উপাস্যদের মত নন। তোমাদের মিথ্যা উপাস্যরা তোমাদের থেকে রিযিক গ্রহণ করে এবং তোমাদের সাহায্য ছাড়া তাদের প্রভুত্ব অচল। তিনি এমন উপাস্য যিনি সবার রিযিকদাতা। তিনি কারো নিকট থেকে রিযক গ্রহণের মুখাপেক্ষী নন এবং নিজ ক্ষমতাবলেই তাঁর প্রভুত্ব চলছে।

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।

বিষয়শ্রেণী:সূরা
সুরবালা সেনগুপ্ত

**সুরবালা সেনগুপ্ত** (১৮৮১ - ১১ সেপ্টেম্বর, ১৯৭৩) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী নেত্রী। ১৯৩০ ও ১৯৩২ সনে আইন অমান্য আন্দোলনের সময় যথেষ্ট নির্যাতন সহ্য করেন এবং একাধিকবার কারাদণ্ড ভোগ করেন। তৎকালীন দিনাজপুর জেলার ঠাকুরগাঁও মহকুমার কংগ্রেস কমিটির সভানেত্রী এবং ঠাকুরগাঁও মহিলা সমিতির প্রতিষ্ঠাতা সভানেত্রী ছিলেন।

## তথ্যসূত্র

বিষয়শ্রেণী:১৮৮১-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ঠাকুরগাঁও জেলার ব্যক্তি
বিষয়শ্রেণী:রাজনীতিতে ভারতীয় নারী
সুবোধ দে

**সুবোধ দে** (১৯১৩ - ১৫ এপ্রিল, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। চট্টগ্রাম অস্ত্রাগার আক্রমণের সঙ্গে যুক্ত থাকার অভিযোগে তাকে গ্রেপ্তার করা হয়। কলকাতা প্রেসিডেন্সী জেলে আটক থাকাকালে মারা যান। তার জন্ম বাংলাদেশের চট্টগ্রাম জেলায়।

## চট্টগ্রাম অস্ত্রাগার আক্রমণ মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকিরচন্দ্র সেন, সহরাম দাস, রণধীর দাশগুপ্ত, সুবোধ রায় এবং সুখেন্দু দস্তিদার যাবজ্জীবন দ্বীপান্তর দণ্ড হয়।

## তথ্যসূত্র

বিষয়শ্রেণী:১৯৪১-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:বাঙালি বিপ্লবী
শানে নুযূল

**শানে নুযূল** বলতে বুঝায় মুসলমানদের ধর্মীয় গ্রন্থ কুরআনের কোন একটি সূরা বা এর অংশবিশেষ অবতীর্ণ হওয়ার প্রেক্ষাপট বা ইতিহাসকে।

## ব্যাখ্যা
ইসলামী ইতিহাস অনুসারে কুরআন সুদীর্ঘ তেইশ বছর ধরে বিভিন্ন ঘটনা এবং অবস্থার পরিপ্রেক্ষিতে খণ্ড খণ্ড অংশে ইসলামের সর্বশেষ নবী মুহাম্মাদের নিকট অবতীর্ণ হয়; এসব ঘটনার প্রেক্ষাপট বা ইতিহাসকেই কুরআন বিষয়ক আলোচনা ও ব্যাখ্যার ক্ষেত্রে 'শানে নুযূল' হিসাবে চিহ্নিত করা হয়।

## তথ্যসূত্র

## বহিঃসংযোগ


বিষয়শ্রেণী:কুরআনের ব্যাখ্যা
নকিয়া লুমিয়া ৭১০

**নকিয়া লুমিয়া ৭১০** নকিয়া দ্বারা উৎপাদিত একটি স্মার্টফোন, যা মাইক্রোসফট এর উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়।

## মডেলের রূপগুলো

## তথ্যসূত্র

## বহিঃসংযোগ

* 
* নকিয়া ডেভেলপার - বিবরণীর

বিষয়শ্রেণী:নকিয়া স্মার্টফোন
বিষয়শ্রেণী:উইন্ডোজ ফোন ডিভাইস
বিষয়শ্রেণী:ভিডিওটেলিফোনি
বিষয়শ্রেণী:বন্ধ হওয়া স্মার্টফোন
বিষয়শ্রেণী:মাইক্রোসফট লুমিয়া
বিষয়শ্রেণী:২০১১-এ প্রবর্তিত মোবাইল ফোন
বিষয়শ্রেণী:ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
এহতেশাম

**আবু নূর মোহাম্মদ এহতেশামুর রহমান** (১২ অক্টোবর ১৯২৭ – ১৭ ফেব্রুয়ারি ২০০২), যিনি **এহতেশাম হায়দার চৌধুরী** নামে অধিক পরিচিত একজন পাকিস্তানি এবং বাংলাদেশি চলচ্চিত্র পরিচালক। চলচ্চিত্র পরিবেশক হিসেবে কর্মজীবন শুরুর পর বাংলাদেশ চলচ্চিত্র উন্নয়ন সংস্থা প্রতিষ্ঠিত হলে তিনি ১৯৫৯ সালে "এ দেশ তোমার আমার" চলচ্চিত্র নির্মাণ করেন। পরবর্তী কালে তিনি *[[রাজধানীর বুকে]]* (১৯৬০), *[[চকোরী]]* (১৯৬৭), *[[চন্দা (চলচ্চিত্র)|চন্দা]]* (১৯৬২), নতুন সুর (১৯৬২), সাগর (১৯৬৫) প্রভৃতি চলচ্চিত্র নির্মাণ করেন। তিনি ২০০২ সালে মৃত্যুবরণ করেন।

## জন্ম ও প্রারম্ভিক জীবন
এহতেশাম ১৯২৭ সালের ১২ই অক্টোবর ঢাকার বংশালে জন্মগ্রহণ করেন। বাবা মোহাম্মদ ইউসুফ ছিলেন ইসলামিয়া কলেজের অধ্যাপক এবং মা মোছাম্মত কানিজ ফাতেমা ছিলেন একজন গৃহিণী। তার পিতামহ ছিলেন হাকিম হাবিবুর রহমান। তার ছোট ভাই চলচ্চিত্র পরিচালক ও প্রযোজক মুস্তাফিজ এবং শাবানা তার ভাতিজি।

এহতেশাম সেন্ট গ্রেগরি স্কুল ও পরে আরমানিটোলা স্কুলে লেখাপড়া করেন। তারপরে ভারতে সিনিয়র ক্যামব্রিজ পাস করেন। প্রথম চাকরিজীবনে তিনি জিআইপি রেলওয়েতে ট্রাফিক কন্ট্রোলার হিসেবে যোগ দেন। পরবর্তীতে কিং কমিশনে অফার পেয়ে ব্রিটিশ ভারতের সেনাবহরে ক্যাপ্টেন হিসেবে যোগ দেন।

## পেশাজীবন
[থাম্ব|এহতেশাম পরিচালিত [শবনম ও রহমান অভিনীত চলচ্চিত্র চান্দা (১৯৬২)।]]
এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন।  ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত  এবং শবনম। ১৯৬০ সালে তিনি নির্মাণ করেন *রাজধানীর বুকে*। চলচ্চিত্রের ‘তোমারে লেগেছে এত যে ভালো’ গানটি জনপ্রিয় হয়।

তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদিম বেগকে আবিষ্কার করেন এবং পরে তার মেয়ের সঙ্গে বিয়ে দেন। উর্দুতে তিনি পূর্ব পাকিস্তানের শিল্পীদের নিয়ে চান্দা (১৯৬২) ও চকোরী (১৯৬৭) নির্মাণ করেন। চকোরী ছবিতে নাদীম-এর অভিষেক হয় এবং শাবানার তা প্রথম উর্দু ছবি ছিল। তৎকালীন পূর্ব ও পশ্চিম পাকিস্তান দুই জায়গাতেই জনপ্রিয়তা পায় চলচ্চিত্র দুটি। সে সময় পাকিস্তানের ডন পত্রিকায় একজন চিত্রসমালোচনায় লিখেছিলেন, "সিনেমা বানানো শিখতে হলে সিনেমার তীর্থস্থান ঢাকায় যাও"।

## চলচ্চিত্র তালিকা
তার প্রযোজিত জনপ্রিয় চলচ্চিত্র *[[রাজধানীর বুকে]]* (১৯৬০), *[[চকোরী]]* (১৯৬৭), *[[চান্দা (চলচ্চিত্র)|চান্দা]]* (১৯৬২), নতুন সুর (১৯৬২), সাগর (১৯৬৫), বাংলাদেশের ২য় রঙ্গিন চলচ্চিত্র, চাঁদ আর চাঁদনি (১৯৬৮), দাগ, *[[পীচ ঢালা পথ]]* (১৯৭০), শক্তি ইত্যাদি।

## তথ্যসূত্র

## বহিঃসংযোগ
* 
* 

বিষয়শ্রেণী:১৯২৭-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:পাকিস্তানি চলচ্চিত্র পরিচালক
বিষয়শ্রেণী:ঢাকার ব্যক্তি
বিষয়শ্রেণী:নিগার পুরস্কার বিজয়ী
শান্তি ঘোষ

**শান্তি ঘোষ** (২২ নভেম্বর, ১৯১৬-২৭ মার্চ, ১৯৮৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম বিপ্লবী। শান্তি ঘোষ ও সুনীতি চৌধুরীকে তাদের সহপাঠী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখেই কারাবরণ করেন। তিনি হিজলি বন্দি নিবাসে কিছুদিন বন্দি ছিলেন। পরে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।

## জন্ম
শান্তি ঘোষ ও সুনীতি চৌধুরী কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ভারতীয় জাতীয়তাবাদী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ব্রাহ্মণবাড়িয়া জেলার বিপ্লবী
বিষয়শ্রেণী:যুগান্তর দল
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:ভারতীয় গুপ্তঘাতক
বিষয়শ্রেণী:নারী বিপ্লবী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধান পরিষদের সদস্য
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
সুনীতি চৌধুরী

**সুনীতি চৌধুরী ঘোষ** (২২ মে, ১৯১৭-১২ জানুয়ারি, ১৯৮৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী।

## জন্ম
শান্তি ঘোষ ও সুনীতি চৌধুরী দুজনেই কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।

## স্টিভেন্স হত্যা
শান্তি ঘোষ ও সুনীতি চৌধুরীকে তাদের সহপাঠীনী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। নাবালিকা এই দাবীতে বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখে কারাবরণ করেন। যদিও মেদিনীপুর জেলে তাদের তৃতীয় শ্রেনীর কয়েদি করে রাখা হয়েছিল। তার পিতার সরকারি পেনশন বন্ধ করে দেওয়া হয়। তার পরিবারকে অবর্ণনীয় বিপর্যয়ের সম্মুখীন হতে হয়েছিল। তার দুই দাদার জেল হয়। ছোট ভাই অনাহারে ক্ষয়রোগাক্রান্ত হয়ে মারা যান। পরে এই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।

## পরবর্তী জীবন
তিনি হিজলি বন্দি নিবাসে বন্দি ছিলেন। সেখান থেকে গান্ধীজির চেষ্টায় মুক্তি পান শান্তি ঘোষের সাথেই ১৯৩৯ সালে। পড়াশোনা করে এম.বি পাশ করেন এবং ডাক্তার হিসেবে জনদরদী কাজে আত্মনিয়োগ করেন। নিঃস্বার্থ ভাবে দুস্থ ও দরিদ্র মানুষের সেবা ছিল তার ব্রত। ১৯৪৭ সালে শ্রমিক নেতা প্রদ্যোত কুমার ঘোষের সাথে তার বিবাহ হয়।

## মৃত্যু
সুনীতি চৌধুরী মারা যান ১২ জানুয়ারি,  ১৯৮৮ সালে

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ভারতীয় জাতীয়তাবাদী
বিষয়শ্রেণী:যুগান্তর দল
বিষয়শ্রেণী:রাজনীতিতে বাংলাদেশী নারী
বিষয়শ্রেণী:রাজনীতিতে ভারতীয় নারী
বিষয়শ্রেণী:ব্রাহ্মণবাড়িয়া জেলার বিপ্লবী
বিষয়শ্রেণী:ভারতীয় গুপ্তঘাতক
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:নারী বিপ্লবী
শামস তাবরিজি

**শামস তাবরিজি** () বা শামস আল দিন মোহাম্মদ (১১৮৫-১২৪৮) ছিলেন একজন ইরানি সুফি ব্যক্তিত্ব। তিনি বিখ্যাত মুসলিম জ্ঞান তাপস জালালউদ্দিন রুমির একজন শিক্ষক ছিলেন। *শামস* শব্দের অর্থ সূর্য। রুমির লেখা পড়েছে আর শামস এ তাবরিজি-এর নাম শোনেন নি এমন লোক পাওয়া মুশকিল। রুমির সবচেয়ে বড় মহাকাব্য যাকে উৎসর্গ করে লেখা তিনি শামস তাবরিজি, জালালউদ্দিন রুমির ঐশী গুরু। বলা হয়, সত্যিকারের সাধকরা কখনো সমাজের কাছে ধরা দেন না। তারা কেবল তাদের শিষ্যদের মাধ্যমে নিজেকে প্রকাশ করেন। শামস তাবরিজি কতটা প্রজ্ঞাবান এবং কিভাবে পরিপূর্ণ ভাবে স্রষ্টার সাথে লীন হয়ে যেতে পেরেছেন: সেটা দেখা যায় তার শিষ্য রুমির লেখার ভেতর দিয়ে।

## শামস তাবরিজির জীবন
শামস তাবরিজি সম্পর্কে ইতিহাস বড্ড ধোঁয়াশা, বড্ড বেশি রহস্যময়। তাবরিজি এতোটাই অস্থির ছিলেন যে তাকে বলা হত "পারিন্দা' বা 'পাখি'।

কখনো কোথাও তিনি থিতু হন নি। কিভাবে কেটেছিল তার শৈশব কিভাবে তার স্রষ্টার দিকে ধাবিত হওয়া এসব সম্পর্কে শামস তাবরিজির লেখা আত্মজীবনী থেকে কিছুটা ধারণা পাওয়া যায়।

সিপাহ সালার তথ্য অনু্যায়ি, রুমির অন্তরঙ্গ বন্ধু এবং ভক্ত যার  সাথে চল্লিশ দিন অতিবাহিত করছিলেন। শাসম ইমাম আলা আল-দিন এর পুত্র ছিলেন। শামস যখন খুব ছোট তখন থেকেই তিনি আর দশ জন বাচ্চার মত ছিলেন না। বলা হয়, তিনি ছোট বেলাতেই দৈব দৃষ্টি লাভ করেন। নানা দেশে ভ্রমণ করে নানা ধর্মের সম্পর্কে জ্ঞান অর্জন করেছেন তিনি। সবশেষে তিনি ভালবাসার ৪০টি নিয়ম তৈরি করেন এবং মানব কল্যাণে আত্মনিয়োগ করেন। শামস তার গোটা জীবনই কাটিয়েছেন সৃষ্টিকর্তার প্রেমে পাগল হয়ে পথে পথে, জীবনকে সঙ্গী করে। স্বষ্টার প্রেমে মত্ত হয়ে উনি উদ্ভ্রান্তের মত ঘুরে বেড়িয়েছেন শহর থেকে শহরে আর খুঁজেছেন এমন কাউকে যাকে তিনি দিয়ে যেতে পারবেন তার সমস্ত ভাবনা, উপলব্ধি অনুধাবন। যে বুঝবে দুনিয়ার সবচেয়ে বড় প্রেম হলো স্রষ্টার জন্য প্রেমিক হওয়া। যে হবে তার যথার্থ উত্তরসূরী। নিজের অর্জিত জ্ঞান অন্যকে জানাতে তিনি মরিয়া হয়ে উঠেন এবং সপ্নের মাধ্যমে তিনি তার শিষ্যের খোঁজ পান। তিনি রুমির জীবনে বেশ প্রভাব বিস্তার করেন। তার হঠাৎ মৃত্যু রুমিকে বেশ ব্যাথিত করে। পরে রুমি তার স্মরণে Diwan-e Shams-e Tabrizi(https://en.wikipedia.org/wiki/Diwan-e_Shams-e_Tabrizi) রচনা করেন।কথিত আছে যে দামেস্ক যাওয়ার আগে শামস চল্লিশ দিন ধরে রুমিকে শিক্ষা দিয়েছেন। ধারণা করা হয় শামস ষাট বছর বয়সে কনিয়ায় গমন করেন। শামসের শৈশব কাটে ইরানের তাবরিজে, বাবা কামাল আল দীন জুমদির শিষ্য হিসেবে। রুমির সাথে দেখা হওয়ার পুর্বে শামস নানা দেশ ঘুরে বিভিন্ন ধর্ম নিয়ে গবেষণা করেছেন। তিনি মানুষের স্বপ্ন ব্যাখ্যা করতেন। অনর্থক চতুরতা, ধন-জ্ঞানের বড়াই করা ছিল তার অপছন্দ। তিনি জ্ঞানী, দরবেশদের সাথে সময় কাটাতেন। কিন্তু কখনো নিজের জ্ঞান প্রদর্শন করতেন না।
## তথ্যসূত্র

## বহিঃসংযোগ
* Browne, E.G. A Literary History of Persia. Cambridge: University Press, 1929.
* Tabrizi, Shams-i. Me & Rumi: The Autobiography of Shams-i Tabrīzīi, edited by William C. Chittick. Louisville: Fons Vitae, 2004.
* Maleki, Farida. Shams-e Tabrizi: Rumi's Perfect Teacher. New Delhi: Science of the Soul Research Centre, 2011. 
* Rypka, Jan. History of Iranian Literature, edited by Karl Jahn. Dordrecht: Reidel, 1968.

বিষয়শ্রেণী:১১৮৫-এ জন্ম
বিষয়শ্রেণী:১২৪৮-এ মৃত্যু
বিষয়শ্রেণী:সুফি
বিষয়শ্রেণী:সুফি কবি
বিষয়শ্রেণী:সুফিবাদ
বিষয়শ্রেণী:তাবরিজের ব্যক্তি
বিষয়শ্রেণী:ইরানি সুফি
বিষয়শ্রেণী:জালাল উদ্দিন মুহাম্মদ রুমি
বিষয়শ্রেণী:শাফিঈ ব্যক্তি
ইবনে হাযম

থাম্ব|200px|ডান|ঘুঘু রিং

**আবু মুহাম্মদ আলী ইবনে আহমদ ইবনে সাইদ ইবনে হাযম ** (;জন্মঃনভেম্বর ৭, ৯৯৪-মৃত্যুঃ আগস্ট ১৫ ১০৬৪) আল-আন্দালুস আজ জাহিরি নামেও পরিচিত, আন্দালুসীয় বহুবিদ্যাজ্ঞ যিনি কর্ডোবাতে জন্মগ্রহণ করে যা বর্তমানে স্পেন। তিনি ইসালামি চিন্তাধারার একজন নেতৃস্থানীয় প্রবক্তা এবং সংগ্রাহক ছিলেন।

## তথ্যসূত্র

## বহিঃসংযোগ

* তাওয়াক আলহামামা’র মূল আরবি পান্ডুলিপি
* গ্লোবাল ওয়েবপোস্ট ইবনে হাযম এবং নারীদের মধ্যে নবুওয়ত
* মুসলিম ঐতিহ্য Biography
* Britannica.org Encyclopaedia Britannica article on Ibn Hazm
*  The Position of Ibn Hazm about Asharism by at-tawhid.net

বিষয়শ্রেণী:৯৯৪-এ জন্ম
বিষয়শ্রেণী:১০৬৪-এ মৃত্যু
বিষয়শ্রেণী:মুহাদ্দিস
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:শিয়া ইসলামের সমালোচক
বিষয়শ্রেণী:মুসলিম দার্শনিক
বিষয়শ্রেণী:মুজাদ্দিদ
বিষয়শ্রেণী:আছারি ব্যক্তিত্ব
বসন্ত বিশ্বাস

**বসন্ত কুমার বিশ্বাস** (৬ ফেব্রুয়ারি ১৮৯৫ ― ১১ মে ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।

## প্রথম জীবন
ছাত্রাবস্থায় তার শিক্ষক ছিলেন ক্ষীরোদচন্দ্র গাঙ্গুলি, মূলত তার প্রভাবেই বসন্ত বিপ্লবী রাজনীতিতে আকৃষ্ট হন। যুগান্তর গোষ্ঠীর কর্মী অমরেন্দ্রনাথ চট্টোপাধ্যায় এর সাথে বসন্তের পরিচয় হয় এবং সেই সূত্র ধরে ১৯১১ সালের শেষ দিকে রাসবিহারী বসুর সাথে 'বিশে দাস' ছদ্মনাম নিয়ে তিনি উত্তর ভারত চলে যান, রাসবিহারীর বৃহৎ বিপ্লব পরিকল্পনা সফল করার ব্রত নিয়ে।

## হার্ডিঞ্জ হত্যা চেষ্টা ও গ্রেপ্তার
রাসবিহারী বসুর তত্ত্বাবধানে তিনি বোমা ছোঁড়া অভ্যেস করতে থাকেন। তাঁদের লক্ষ্য ছিল বড়োলাট হার্ডিঞ্জ। এই বোমাটি বিপ্লবী রাসবিহারীর অনুরোধে তৈরি করে দিয়েছিলেন প্রবীণ বিপ্লবী মণীন্দ্রনাথ নায়েক। স্ত্রীলোকের পোশাকে *লীলাবতী* নাম নিয়ে বসন্ত ১৯১২ সালের ২৩ ডিসেম্বর লর্ড হার্ডিঞ্জকে শোভাযাত্রার মধ্যে বোমা মেরে আহত করেন দিল্লির রাজপথে। সরকার একমাস পরে আততায়ীকে গ্রেপ্তারের জন্য এক লক্ষ টাকা পুরস্কার ঘোষণা করে। তিনি পরিহাস করে দিল্লির জুম্মা মসজিদ থেকে এর উত্তর লেখেন। এরপর লাহোরে এসে লরেন্স গার্ডেনে পুলিস অফিসারদের নৈশ ক্লাবে বোমা ফেলার ষড়যন্ত্রে যোগ দেন। এ ব্যাপারে মাস্টার আমীর চাঁদ প্রমুখ কয়েকজন গ্রেপ্তার হলে ১৯১৪ সনে তিনি নিজগ্রামে ফিরে আসেন। ২৪ ফেব্রুয়ারি পিতৃশ্রাদ্ধের সময় নবদ্বীপ থেকে কৃষ্ণনগরে বাজার করতে এলে জ্ঞাতি-ভাই শত্রুতা করে পুলিশে খবর দেওয়ায় তিনি গ্রেপ্তার হন। ১৯১৪ সালের ২৫ মে দিল্লির দায়রা আদালতে বিচার শুরু হয়। প্রথম বিচারে মুক্তি পেলেও সরকার পক্ষের আপিলে ১০ ফেব্রুয়ারি পাঞ্জাব হাইকোর্টের রায়ে অন্যান্য তিনজনের সঙ্গে তার মৃত্যুদণ্ডের আদেশ হয় ।

## বিচারে চারজনের ফাঁসি
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বসন্ত বিশ্বাস ছাড়াও অপর তিনজন মাস্টার আমীর চাঁদ, অবোধ বিহারী ও বালমুকুন্দের ফাঁসির আদেশ হয়। প্রিভি কাউন্সিলে আপিল করা হলেও তা অগ্রাহ্য হয় এবং আমিরচাঁদ, অবোধ বিহারী, বালমুকুন্দর ফাঁসি হয় ৮ মে ১৯১৫ আর এদের সর্বকনিষ্ঠ বসন্তর ফাঁসি কার্যকর করা হয় ১৯১৫ সালের ১১ মে আমবালা জেলের ভেতর।

## স্মৃতি

বসন্ত বিশ্বাসের জন্ম নদিয়া জেলার পোড়াগাছায়। তার পিতার নাম মতিলাল বিশ্বাস। নীল বিদ্রোহের নেতৃত্ব দানকারী প্রধান নেতা দিগম্বর বিশ্বাস তার পূর্বপুরুষ, মেজদাদু। তার স্মরণে তার বিদ্যালয় মুড়াগাছায় একটি স্মৃতিস্তম্ভ আছে যা উদ্বোধন করেন বিপ্লবী ভূপেন্দ্রনাথ দত্ত। বিপ্লবী রাসবিহারী বসু তার শিষ্য শহিদ বসন্ত বিশ্বাসের নামে জাপানের টোকিওতে আরেকটি স্মৃতিফলক প্রতিষ্ঠা করেছিলেন।

## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:নদিয়া জেলার ব্যক্তি
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:অনুশীলন সমিতি
বিষয়শ্রেণী:বাঙালি বিপ্লবী
বিষয়শ্রেণী:২০শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
সূরা ক্বামার

**সূরা আল ক্বামার‌** (আরবি ভাষায়: القمر) মুসলমানদের ধর্মীয় গ্রন্থ কুরআনের ৫৪তম সূরা, এর আয়াত অর্থাৎ বাক্য সংখ্যা ৫৫ এবং রূকু তথা অনুচ্ছেদ সংখ্যা ৩। সূরা আল ক্বামার‌ মক্কায় অবতীর্ণ হয়েছে।

## নামকরণ
এই সূরাটির প্রথম আয়াতের وَانْشَقَّ الْقَمَرُ বাক্যাংশের الْقَمَرُ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে القمر (‘ক্বামার‌’) শব্দটি আছে এটি সেই সূরা।

## নাযিল হওয়ার সময় ও স্থান

## নাজিল হওয়ার পরিপ্রেক্ষিত
মদীনায় হিযরাতের ৫ বৎসর পূর্বে মক্কার কাফির ও মুশরিকদের একদল নেতা একবার মুহাম্মাদ'র কাছে আসে। তাদের মধ্যে আবু জেহেল, ওয়ালিদ বিন মুগিরাহ, আস ইবনে ওয়ায়েল, আস ইবনে হিশাম, আসওয়াদ ইবনে আবদে ইয়াগুস, আসওয়াদ ইবনে মুত্তালিব, যাম‘আহ ইবনুল আসওয়াদ, নযর ইবনে হারেস ইত্যাদি ছিল। ঐ দিন রাতের  আকাশে পূর্ণ চাঁদ দেখা যাচিছল। তারা বললো, ‘আপনার নবুওতের দাবী যদি সত্য হয়ে থাকে তাহলে এই চাঁদকে দ্বিখণ্ডিত হতে বলুন’। মুহাম্মাদ বললেন, ‘এ কাজ করলে কি তোমরা ঈমান আনবে?’ তারা বললো, ‘হ্যা।” 
অতঃপর মুহাম্মদ আল্লাহর কাছে এ বিষয়ে প্রার্থনা করলেন। তার প্রার্থনা কবুল হলো। অতঃপর চাঁদ স্পষ্টভাবে দ্বিখণ্ডিত হয়ে গেল এবং দুই খণ্ডের মাঝখানে হেরা পর্বত দৃশ্যমান হলো।  দুই খণ্ডের এক খণ্ড আবী কুবাইস পাহাড় বরাবর, অপরটি কাইকা’আন বরাবর দৃশ্যমান হলো। ইবনে কাসীর সহ সংখ্যাগরিষ্ঠ প্রাথমিককালের ইসলামী ইতিহাস রচয়িতাগণ এ ঘটনাকে নির্ভুল বলে সিদ্ধান্ত দিয়েছেন।
এ সময়  মুহাম্মাদ বলছিলেন, ‘সাক্ষী থাক ও দেখ’। কাফির ও মুশরিকরা এই অসাধারণ দৃশ্য দেখে বিস্ময়ে হতবাক হয়ে গেল। কিন্তু তারা ঈমান না এনে বললো, ‘মনে হয়, আপনি আমাদেরকে যাদু করেছেন’। এ ঘটনাকে বলা হয় ‘শাক্কুল ক্বামার ()) যার পরিপ্রেক্ষিতে সূরা কামার (চন্দ্র) অবতীর্ণ হয়। এর প্রথম দুই আয়াত হলো:
 



এর অর্থ হলো, “কেয়ামত সমাসন্ন, চন্দ্র বিদীর্ণ হয়েছে। তারা যদি কোনো নিদর্শন দেখে তবে মুখ ফিরিয়ে নেয় এবং বলে এটা তো চিরাচরিত জাদু’’।

## বিষয়বস্তুর বিবরণ

## তাৎপর্য

 

## তথ্যসূত্র

## বহিঃসংযোগ
* মিশারি রাশিদ আলাফাসি কর্তৃক সুরা আল-ক্বামার আবৃত্তি
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:কুরআন
পেন্টহাউস পেটদের তালিকা

thumb|upright|এলা সিলভার, প্যাট অব দা মান্থ, নভেম্বর ২০১৮

এটি *[[পেন্টহাউস (ম্যাগাজিন)|পেন্টহাউস]]* সাময়িকীর মার্কিন সংস্করণে উপস্থাপিত মডেলের একটি তালিকা; এছাড়াও ১৯৬৯ সালের সেপ্টেম্বর থেকে **পেট অব দা মান্থ** বা **পেট অব দা ইয়ার** হিসেবে নির্বাচিত মডেলরাও এই তালিকায় অর্ন্তভূক্ত। **পেট অব দা ইয়ার** এখানে **গাঢ়** রঙে প্রদর্শিত হয়েছে এবং নির্বাচিতদের নাম সাধারণভাবে বছরের জানুয়ারি সংখ্যায় সমন্বিত হয়েছে। ১৯৮৫ সালে কোনো মডেল নির্বাচিত হয় নি।

## পেট অব দ্য মান্থ্
উৎসসমূহ:

## তথ্যসূত্র

## বহিঃসংযোগ
* অফিসিয়াল ''পেন্টহাউস'' ওয়েবসাইট
* অফিসিয়াল ''পেন্টহাউস ম্যাগাজিন'' ওয়েবসাইট
* Penthouse Pet Of The Month Archive at Babepedia


বিষয়শ্রেণী:মহিলা মডেলদের তালিকা
ইউটিসি−০৭:০০

থাম্ব|300px|ইউটিসি−০৭: নীল (জানুয়ারী), কমলা (জুলাই), হলুদ (সারা বছর), হালকা নীল - সাগর এলাকা

**ইউটিসি−০৭:০০** হল একটি ইউটিসি সময় অঞ্চল, যা ইউটিসি সময় থেকে ৭ ঘণ্টা ০০ মিনিট পিছিয়ে।

## মাউন্টেন মান সময় (উত্তর গোলার্ধে শীতকাল)
* কানাডা
** আলবার্টা
** ব্রিটিশ কলম্বিয়া (দক্ষিণ-পূর্ব অঞ্চল)
** উত্তর পশ্চিম অঞ্চল (প্রায় সব অঞ্চল)
** নুনাভাট (পশ্চিমা)
** প্রিন্স এডওয়ার্ড দ্বীপ - শুধুমাত্র লয়েডমিনিস্টার এবং পার্শ্ববর্তী এলাকা
* মার্কিন যুক্তরাষ্ট্র
** সমগ্র কলোরাডো, মন্টানা, নিউ মেক্সিকো, ইউটা এবং ওয়াইয়োমিং
** সমগ্র নাভাজো জাতি, অ্যারিজোনা পর্যন্ত বিস্তৃত
** অধিকাংশ আইডাহো (দক্ষিণ অংশ)
** কানসাস, নেব্রাস্কা, সাউথ ডাকোটা এবং টেক্সাস-এর পশ্চিমাংস
** নর্থ ডাকোটা-এর দক্ষিণ-পশ্চিমাংস
** অরেগণ এবং নেভাডা-এর কিছু অংশ
* মেক্সিকো
** বাজা ক্যালিফোর্নিয়া সার
** চিহুয়াহুয়া (অঙ্গরাজ্য), (১৯৯৮ সাল থেকে ইউটিসি-০৭ গৃহীত)
** নায়ারিট (অধিকাংশ এলাকা)
** সিনালোয়া

## প্রসান্তসাগরীয় দিবালোক সময় (উত্তর গোলার্ধে গ্রীষ্মকাল)
* 
** ব্রিটিশ কলাম্বিয়া (রাজ্যের অধিকাংশ এলাকা)
** ইউকোন
* 
** বাজা ক্যালিফোর্নিয়া
* 
** সমগ্র ক্যালিফোর্নিয়া এবং ওয়াশিংটন
** নেভাডা এবং অরেগণ রাষ্ট্রের অধিকাংশ
** আইডাহোর উত্তরাঞ্চল

## সারা বছর
* 
** ব্রিটিশ কলম্বিয়ার পিস নদীর উপত্যকা
* 
** অ্যারিজোনা, নাভাজো জাতি ব্যতীত, যারা দিবালোক সংরক্ষণ সময় পালন করে না
* 
** সনরা
** রেভিল্লাগিগেদ দ্বীপপুঞ্জ, ক্লারিওন দ্বীপ ব্যতীত

বিষয়শ্রেণী:ইউটিসি অফসেট
তেম্বা বাভুমা

**তেম্বা বাভুমা** (; জন্ম: ১৭ মে, ১৯৯০) কেপ প্রদেশের কেপটাউনে জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ মাঝারি সারির ব্যাটসম্যান হিসেবে খেলছেন। এছাড়াও, ঘরোয়া ক্রিকেটে গটেংয়ের পক্ষে খেলছেন তিনি।

## প্রারম্ভিক জীবন
নিউল্যান্ডসের সাউথ আফ্রিকান কলেজ জুনিয়র স্কুলে অধ্যয়ণ করেন। এরপর স্যান্ডটনের সেন্ট ডেভিডস ম্যারিস্ট ইনান্দা হাইস্কুলে পড়াশোনা করেন।

## ঘরোয়া ক্রিকেট
২০০৮ সালে প্রথম-শ্রেণীর ক্রিকেটে কলিন ইনগ্রাম নেতৃত্বাধীন ইস্টার্ন প্রভিন্সের বিপক্ষে অভিষেক ঘটে তার। খেলায় তিনি মাত্র চার রান সংগ্রহ করেন।

২০১০-১১ মৌসুমে ফ্রাঞ্চাইজ প্রতিযোগিতায় লায়ন্সের প্রতিনিধিত্ব করেন। সুপারস্পোর্ট সিরিজের প্রথম মৌসুমে ৬০.৫০ গড়ে চার খেলায় ২৪২ রান তোলেন। তন্মধ্যে নাইটসের বিরুদ্ধে করেন অপরাজিত ১২৪* রান। খেলায় তিনি ম্যান অব দ্য ম্যাচের পুরস্কার পান।

ঘরোয়া ক্রিকেটে চমৎকার ক্রীড়াশৈলী উপস্থাপন করায় দক্ষিণ আফ্রিকা এ ক্রিকেট দলের সদস্য হন ও পাঁচ খেলায় অংশ নেন। জুলাই, ২০১২ সালে ডারবানে শ্রীলঙ্কা এ দলের বিপক্ষে প্রথম খেলেন। ঐ বছরেরই আগস্টে আয়ারল্যান্ডে এ দলের সদস্য হিসেবে সফর করেন। কিন্তু দুই খেলার ঐ সিরিজে তিনি তেমন সফলতা পাননি।

## আন্তর্জাতিক ক্রিকেট

### টেস্ট ক্রিকেট
২৬ ডিসেম্বর, ২০১৪ তারিখে সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। দক্ষিণ আফ্রিকার প্রথম কৃষ্ণাঙ্গ ক্রিকেটার হিসেবে সেঞ্চুরি করার কীর্তিগাঁথা রচনা করেন তিনি। ৫ জানুয়ারি, ২০১৬ তারিখে সফরকারী ইংল্যান্ডের বিপক্ষে কেপ টাউনে অনুষ্ঠিত সিরিজের দ্বিতীয় টেস্টে অপরাজিত ১০২ রান তুলেন। 

৭ নভেম্বর, ২০১৬ তারিখে অস্ট্রেলিয়ার বিপক্ষে প্রথম টেস্ট উইকেট পান।

### একদিবসীয় ক্রিকেট
২৫ সেপ্টেম্বর, ২০১৬ তারিখে সফরকারী আয়ারল্যান্ডের বিপক্ষে তার ওডিআই অভিষেক ঘটে। বেনোনিতে অনুষ্ঠিত ঐ খেলায় তিনি ১২৩ বলে ১১৫ রানের মনোমুগ্ধকর সেঞ্চুরি করেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯০-এ জন্ম
বিষয়শ্রেণী:একদিনের আন্তর্জাতিক ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:কেপ টাউন থেকে আগত ক্রিকেটার
বিষয়শ্রেণী:কোসা ব্যক্তি
বিষয়শ্রেণী:কেপ কোবরাজের ক্রিকেটার
বিষয়শ্রেণী:ডারবান হিটের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:জোজি স্টারসের ক্রিকেটার
বিষয়শ্রেণী:সানরাইজার্স ইস্টার্ন কেপের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক
বিষয়শ্রেণী:২১শ_শতাব্দীর_দক্ষিণ_আফ্রিকান_পুরুষ_ক্রীড়াবিদ
মহাপদ্ম নন্দ

thumb|মহাপদ্ম নন্দের রাজ মুদ্রা

**মহাপদ্ম নন্দ** () নন্দ রাজবংশের প্রথম রাজা ছিলেন যিনি ৩৪৫ খ্রিস্টপূর্বাব্দ থেকে ৩২৯ খ্রিস্টপূর্বাব্দ পর্য্যন্ত মগধ রাজত্ব করেন।
## রাজত্বকাল
মৎসপুরাণ মতে মহাপদ্মনন্দ মোট ৮৮ বছর রাজত্ব করেন। যদিও বায়ুপুরাণ অনুযায়ী, তিনি ২৮ বছর রাজত্ব করেন। বৌদ্ধ গ্রন্থ *‘দীপবংশ’* এবং *‘মহাবংশ’* অনুযায়ী মহাপদ্ম নন্দ এবং তাঁর উত্তরাধিকারীরা মোট ২২ বছর রাজত্ব করেন। তাঁর দেহাবসান হয় আনুমানিক ৩৩৬ খ্রিস্টপূর্বাব্দে।

## সংক্ষিপ্ত জীবনী
মহাপদ্ম নন্দ শিশুনাগ রাজবংশের শেষ ক্ষত্রিয় রাজা মহানন্দিনের শূদ্র স্ত্রীর গর্ভজাত পুত্র ছিলেন। তিনি মহানন্দিন ও তার অন্যান্য পত্নীদের সকল পুত্রদের হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন। মগধের সিংহাসন লাভ করে উত্তর ভারতের প্রাচীন রাজবংশগুলিকে ধ্বংস করে একছত্র সম্রাট হিসেবে নিজেকে ঘোষণা করেন। তিনি পাঞ্চাল, কাশী, হৈহেয়, অস্মক, কুরু, সুরসেন, বিতিহোত্র, বিদেহ ও কলিঙ্গ রাজ্যের কিয়দংশ অধিকার করেন। বিন্ধ্য পর্বতশ্রেণীর দক্ষিণেও তার রাজত্ব বিস্তৃত হয়। বৌদ্ধ গ্রন্থ *‘মহাবোধিবংশ’* অনুযায়ী উগ্রসেন বা মহাপদ্ম নন্দের পর তাঁর আট ভাই পরপর মগধের সিংহাসনে বসেন। তাঁদের নামগুলি যথাক্রমে পণ্ডুক, পণ্ডগতি, ভূতপাল, রাষ্ট্রপাল, গোবিষাণক, দশসিদ্ধক, কৈবর্ত এবং ধন। পুরাণ অনুযায়ী এরা ছিলেন মহাপদ্মনন্দের পুত্র।

## কৃতিত্ব
পুরাণ মতে মহাপদ্ম নন্দ ছিলেন হীন বংশজাত। তাঁকে অনেক জায়গায় ক্ষৌরকার বলে বর্ণনা করা হয়েছে। যদিও তিনি প্রভূত ক্ষমতার অধিকারী হয়েছিলেন। পুরাণে তাঁকে ’দ্বিতীয় পরশুরাম’, ‘সর্বক্ষত্রান্তক’ প্রভৃতি উপাধিতে ভূষিত করা হয়েছে। গ্রিকরা মহাপদ্ম নন্দকে ‘Agrammes’ বলে উল্লেখ করেছেন। ভারতের এক বিস্তীর্ণ অঞ্চলের ওপর নন্দ বংশের শাসন কায়েম হয়েছিল। বিশিষ্ট ঐতিহাসিক রমেশ চন্দ্র মজুমদার বলেছেন, “Mahapadma is the first great historical emperor of Northern India.” নীচকুলোদ্ভব মহাপদ্মের রাজনৈতিক ক্ষমতা দখলকে অনেক গবেষকেরা শাসনব্যবস্থায় চিরাচরিত ক্ষত্রিয় প্রাধান্যের সমাপ্তি হিসেবে বর্ণনা করেছেন। ড. রাধাকুমুদ মুখার্জি এ প্রসঙ্গে বলেছেন,  অনেক ঐতিহাসিক মনে করেন চন্দ্রগুপ্ত মৌর্য নন্দবংশের সাম্রাজ্যিক আদর্শের ওপর ভিত্তি করে মৌর্য শাসন প্রতিষ্ঠা করেন।

## তথ্যসূত্র

বিষয়শ্রেণী:নন্দ রাজবংশ
বিষয়শ্রেণী:প্রতিষ্ঠাতা রাজশাসক
বিষয়শ্রেণী:খ্রিস্টপূর্ব ৪র্থ শতাব্দীর ভারতীয় রাজশাসক
শুভাশিষ মুখোপাধ্যায়

**শুভাশিষ মুখোপাধ্যায়** বা **শুভাশিষ মুখার্জি** বাঙালি চলচ্চিত্র অভিনেতা।

## ব্যক্তিগত জীবন
শুভাশিষ স্কটিশ চার্চ কলেজিয়েট স্কুলে অধ্যয়ন করেন এবং সেখান থেকে উচ্চ মাধ্যমিক পরীক্ষায় উত্তীর্ণ হন। উচ্চ মাধ্যমিক পরীক্ষায় পাশ করার পর তিনি শেঠ আনন্দরাম জয়পুরিয়া কলেজে ভর্তি এবং পরবর্তীকালে বি.কম পরীক্ষায় উত্তীর্ণ হন।

## চলচ্চিত্রের তালিকা
* ছোট বকুলপুরের যাত্রী (১৯৮১)
* সুরের ভুবনে (১৯৯২)
* কত ভালবাসা (১৯৯২)
* অনুভব (১৯৯৩)
* কালপুরুষ (১৯৯৪)
* সংসার সংগ্রাম (১৯৯৫)
* উজান (১৯৯৬)
* ভয় (১৯৯৬)
* বকুল প্রিয়া (১৯৯৭)
* শ্বশুরবাড়ি জিন্দাবাদ (২০০০)
* হার জিত (২০০০)
* গুরু শিষ্য (২০০১)
* দাদা ঠাকুর (২০০১)
* কুরুক্ষেত্র (২০০২)
* সত্রুর মোকাবিলা (২০০২)
* সবুজ সাথী (২০০৩)
* রাখে হরি মারে কে (২০০৩)
* মায়ের আঁচল (২০০৩)
* চ্যাম্পিয়ন (২০০৩)
* আক্রোশ (২০০৪)
* কালো চিতা (২০০৪)
* বাদশা দ্য কিং (২০০৪)
* ত্যাগ (২০০৪)
* সজনী (২০০৪)
* প্রেমী (২০০৪)
* কুলি (২০০৪)
* বারুদ (২০০৪)
* প্রতিশোধ (২০০৪)
* রাজমোহল (২০০৫)
* অমু (২০০৫)
* সকাল সন্ধ্যা (২০০৫)
* চোরে চোরে মাসতুতো ভাই (২০০৫)
* শুভদৃষ্টি (২০০৫)
* হারবার্ট (২০০৫)
* নায়ক দ্য রিয়েল হিরো (২০০৬)
* এরই নাম প্রেম (২০০৬)
* আই লাভ ইউ (২০০৭)
* সংঘর্ষ (২০০৭)
* গ্রেপ্তার (২০০৭)
* ভালোবাসা ভালোবাসা (২০০৮)
* মন মানে না (২০০৮)
* হ্যাংওভার (২০১০)
* এক্সপোর্ট (২০১০)
* প্রতিদ্বন্দি (২০১০)
* মন চায় তোমায় (২০১০)
* গোরস্থানে সাবধান (২০১০)
* টেনিদা (২০১১)
* মন বলে প্রিয়া প্রিয়া (২০১১)
* ফান্দে পড়িয়া বগা কান্দে রে (২০১১) 
* চলো পটল তুলি (২০১১)
* খোকাবাবু (২০১২)
* হাতছানি (২০১২)
* আওয়ারা (২০১২)
* বাঘিনী কন্যা (২০১২)
* বাংলার ঘোটি ফাটাফাটি (২০১২)
* মেঘে ঢাকা তারা (২০১৩)
* ৩ কন্যা (২০১২)
* মিসেস সেন (2013)
* নির্ভয়া (২০১৩)
* গোগোলের কীর্তি (২০১৪)
* পেন্ডুলাম (২০১৪)
* আরশিনগর (২০১৫)
* বেশ করেছি প্রেম করেছি (২০১৫)
* প্রেম কি বুঝিনি (২০১৬)
* সুলতান: দ্য সেভিয়ার (২০১৮)
* সিগনেচার (২০১৮)
* মহালয়া (২০১৯)
* প্রোফেসর শঙ্কু ও এল ডোরাডো (২০১৯)
* হুল্লোড় (২০২০)
* পরাণ বন্ধু রে (২০১৯)
* ব্রহ্মা জানেন গোপন কম্মটি (২০২০)
* চলো পটল তুলি (২০২০)
* শহরের উপকথা (২০২১)
* হবুচন্দ্র রাজা গবুচন্দ্র মন্ত্রী (২০২১)
* অতি উত্তম (আসন্ন)

## টেলিভিশন চেহারাগুলো
* ব্যোমকেশ বক্সী ২০১৪ টিভি সিরিজ — বড়দা (অনিয়মিত চেহারা)
* ডিটেকটিভ ২০১৫ (জি বাংলা টিভি সিরিজ) জল মোহন গাঙ্গুলি চরিত্রে
* তারানাথ তান্ত্রিক (কালার্স বাংলা টিভি সিরিজ) কাপালিক চরিত্রে
* রাখি বন্ধন (স্টার জলসা টিভি সিরিজ) অমরেশ চ্যাটার্জি চরিত্রে
* কলের বউ (স্টার জলসা টিভি সিরিজ) নকুলেশ্বর ঘটক চরিত্রে
* জড়োয়ার ঝুমকো (জি বাংলা) চরিত্রে অজিত কর্মকার
* খেলাঘর (স্টার জলসা টিভি সিরিজ) সর্বজিৎ রায়, রঞ্জিত, অজিত এবং শান্তুর বাবার চরিত্রে

## তথ্যসূত্র

বিষয়শ্রেণী:বাঙালি অভিনেতা
বিষয়শ্রেণী:কলকাতার অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:শেঠ আনন্দরাম জয়পুরিয়া কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
এস আলম রিফাইন্ড সুগার ইন্ডাস্ট্রিজ লিমিটেড

**এস আলম রিফাইন্ড সুগার ইন্ডাস্ট্রিজ লিমিটেড** বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি *তুর্কি সুগার* (Turkey Sugar) নামে প্রচলিত।

## অবস্থান
বাংলাদেশের দক্ষিণ-পূর্বাঞ্চলের চট্টগ্রাম জেলার কর্ণফুলী নদীর তীরবর্তী এলাকায় এই শিল্প কমপ্লেক্সটি অবস্থিত।

## ইতিহাস
২০০৪ সালে এই শিল্প প্রতিষ্ঠানটি স্থাপিত হয়; পরবর্তীতে ২০১১ সালের নভেম্বর মাসে আরো একটি ইউনিট এতে যুক্ত করা হয়।;

## অবকাঠামো
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।

## উৎপাদন ক্ষমতা
এই মিলটি আমদানীকৃত র' সুগার থেকে দৈনিক ২,৮০০ মে. টন এবং বার্ষিক ৮ লাখ ৪০ হাজার মেট্রিক টন পরিশোধিত চিনি উৎপাদনে সক্ষম।

## উৎপাদিত পণ্য
এস আলম রিফাইন্ড সুগার ইন্ডাস্ট্রিজ বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১০ শতাংশ এককভাবে পূর্ণ করে।

## আরও দেখুন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* এস আলম সুগার রিফাইনারি লিমিটেড-এর ওয়েব সাইট।
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:২০০৪-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:চট্টগ্রামের অর্থনীতি
সূরা তূর

**সূরা আত্ব তূর** (আরবি ভাষায়: الطّور ) মুসলমানদের ধর্মীয় গ্রন্থ কুরআনের ৫২ তম সূরা, এর আয়াত অর্থাৎ বাক্য সংখ্যা ৪৯ এবং এর রূকু তথা অনুচ্ছেদ সংখ্যা ২। সূরা আত্ব তূর মক্কায় অবতীর্ণ হয়েছে।

## নামকরণ
এই সূরাটির প্রথম শব্দ وَالطُّورِ থেকে এই সূরার নামটি গৃহীত হয়েছে; অর্থাৎ, যে সূরা وَالطُّورِ (‘আত্ব তূর’) শব্দটি দ্বারা শুরু হয়েছে এটি সেই সূরা।

## নাযিল হওয়ার সময় ও স্থান

## শানে নুযূল

## বিষয়বস্তুর বিবরণ

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।

বিষয়শ্রেণী:সূরা
বিষয়শ্রেণী:মুসা
বিষয়শ্রেণী:পবিত্র পর্বত
বিষয়শ্রেণী:হিব্রু বাইবেলের পর্বত
টাবো

**টাবো**  ভারত এর হিমাচল প্রদেশ এর লাহুল ও স্পিতি জেলার স্পিতি নদীর উপর একটি ছোট শহর ।  এই শহরটি রিকং পিও ও কাজা র মাঝে অবস্থিত।কাজা স্পিতির মহকুমার কেন্দ্রীয় দপ্তর ।  একটি বৌদ্ধ মঠ শহর ঘিরে রয়েছে যা কিনা কিংবদন্তি অনুসারে হাজার বছরের বেশি পুরানো। তেনজ়িন গিয়াৎসো ,চতুর্দশ দলাই লামা এই টাবো বৌদ্ধমঠেই অবসর গ্রহণের ইচ্ছা প্রকাশ করেন, যেহেতু তিনি মনে করেন টাবো বৌদ্ধমঠটি অন্যতম পবিত্র বৌদ্ধমঠ ।১৯৯৬ সালে চতুর্দশ দলাই লামা টাবোতেই  কালচক্র এর প্রারম্ভিক উৎসব করেন যেটি টাবো বৌদ্ধমঠের সহস্রাব্দের বার্ষিকী উৎসবের সঙ্গে একই সময়ে পড়েছিল। এই উৎসবটিতে সারা বিশ্বের সহস্রাধিক বৌদ্ধ ধর্মালম্বী উপস্থিত ছিলেন। টাবো বৌদ্ধমঠের আধ্যাত্মিক প্রধান হলেন সেনশাপ সেরকং রিনপোচে।

## ভৌগোলিক অবস্থান
টাবো ১০,৭৬০ ফুট/ ৩,২৮০ মিটার উচ্চতায় অবস্থিত।

## দর্শনীয় স্থান

বৌদ্ধ মঠের অভ্যন্তরীন মন্দিরের ভিতরে প্রচুর দেয়াল চিত্রের ও মাটির মূর্তির ভাণ্ডার আছে। Archaeological Survey of India (ASI)সময়ের সাথে সাথে  কিছু নষ্ট হয়ে যাওয়া আঁকা ঠিক করার চেষ্টা করেছিল কিন্তু সেভাবে হয়ে ওঠেনি।

## পর্যটন
টাবোতে বেশ কয়েকটি হোটেল আছে যার মধ্যে বাঞ্জারা ক্যাম্পাস রিট্রিট সব থেকে বিলাসবহুল। রাতে তাপমাত্রা দিনের থেকে অনেকটাই  নিচে নেমে যায়।আরো কিছু হোটেল ও হস্টেল আছে যেমন তাসি গান্সার,মেন্থক দুম্রা ইত্যাদি।তাছাড়া আছে মঠের নিজস্ব গেস্ট হাউসগুলি।

## পরিবহন
কাজা থেকে রিকং পিও র বাসগুলি টাবো হয়ে যায়।

## তথ্যসূত্র

*Deepak Sanan & Dhanu Swadi. 2002. *Exploring Kinnaur & Spiti in the Trans-Himalaya*. 2nd edition.  Indus Publishing Co., New Delhi. , pp.&nbsp;147–153

## বহিঃসংযোগ
* Tabo monastery
* Practical Info about Tabo on the Net

বিষয়শ্রেণী:লাহুল ও স্পিতি জেলার শহর
বিষয়শ্রেণী:লাহুল ও স্পিতি জেলার শহর ও নগর
বাংলাদেশের হাওরের তালিকা

নদীমাতৃক বাংলাদেশে বিভিন্ন প্রকার জলাধার ছড়িয়ে ছিটিয়ে রয়েছে যাদের মধ্যে অন্যতম হলো **হাওর**। বাংলাদেশ হাওর ও জলাভূমি উন্নয়ন বোর্ডের তথ্যানুসারে দেশে মোট ৪১৪টি হাওর রয়েছে; তবে, বাংলাদেশ পানি উন্নয়ন বোর্ডের হিসাবানুসারে হাওরের সংখ্যা ৪২৩টি।

## বাংলাদেশের হাওরসমূহ

## তথ্যসূত্র

বিষয়শ্রেণী:হাওর
বিষয়শ্রেণী:বাংলাদেশের ভূগোল সম্পর্কিত তালিকা
সংশোধনী ধর্ষণ

**সংশোধনী [[ধর্ষণ]]** (ইংরেজি: corrective rape) হল সামাজিক ও রাজনৈতিক দৃষ্টিকোণ থেকে একপ্রকার ঘৃণাজনিত অপরাধ (hate crime) যেখানে ব্যক্তিবিশেষ তাদের লিঙ্গ-পরিচয় (gender identity) বা যৌন অভিমুখিতার জন্য ধর্ষিত হন। এক্ষেত্রে নিপীড়িত ব্যক্তিকে বিষমকামী বা প্রথাগত লিঙ্গ-পরিচয়ে পরিবর্তনের লক্ষ্যে অপরাধ সাধিত হয়।

দক্ষিণ আফ্রিকায় কিছু নারী সমকামীর (lesbian) উপর (যেমন: ইউডি সিমালিন, যাকে ধর্ষণের পর হত্যা করাও হয়েছিল এবং জোলিসোয়া নেঙ্কোয়ানা) যৌন-অত্যাচারের পরিপ্রেক্ষিতে "সংশোধনী ধর্ষণ" পরিভাষাটির প্রচলন ঘটে। কিছু দেশে এলজিবিটি সম্প্রদায়ভুক্ত ব্যক্তিদের প্রতিরক্ষা দেওয়ার আইন থাকলেও সংশোধনমূলক ধর্ষণের মত ঘটনা প্রায়শই চোখে পড়ে।

## সংজ্ঞা
যৌনতা ও লিঙ্গ ক্রিয়ার (gender role) ভিত্তিতে সমাজ নির্ধারিত রীতিনীতি লঙ্ঘনকারী মানুষদের প্রতি (তাদের "অস্বাভাবিক" আচরণ মুক্ত করে সামাজিক রীতির অনুসারী করে তুলতে ) ধর্ষণমূলক নিপীড়নকে "সংশোধনী ধর্ষণ" বলা হয়ে থাকে। দক্ষিণ আফ্রিকায় প্রথম এধরনের দৃষ্টান্ত নথিবদ্ধ হয়; যেখানে মহিলার পরিবার ও স্থানীয় গোষ্ঠীর নজরদারিতে এরকম ঘটনা ঘটে।

## নিপীড়িতদের উপর প্রভাব
দক্ষিণ আফ্রিকায় নারী-সমকামীদের শরীরে এইচ.আই.ভি. (H.I.V.) সংক্রমণের প্রধান ভূমিকা ছিল এই সংশোধনমূলক নিপীড়নের।  এধরনের ক্রিয়াকলাপ অত্যাচারিতদের উপর শারীরিক ও মানসিক পীড়া , এইচ.আই.ভি. সংক্রমণ, অবাঞ্ছিত গর্ভধারণ এমনকী আত্মহত্যার মত ঘটনায় মোড় নিতে পারে। 
## নজির
থাইল্যান্ড(Thailand), জিম্বাবোয়ে (Zimbabwe), ইকুয়েডর (Ecuador),উগান্ডা (Uganda), ভারত (India) এবং দক্ষিণ আফ্রিকায় (South Africa) এধরনের ঘটনার নজির মিলেছে।
## তথ্যসূত্র

বিষয়শ্রেণী:ধর্ষণ
বিষয়শ্রেণী:জৈবিক লিঙ্গ
বিষয়শ্রেণী:এলজিবিটিকিউ
বিষয়শ্রেণী:সমকামী নিগ্রহ
বিষয়শ্রেণী:সংশোধনী ধর্ষণ
বিষয়শ্রেণী:সুভাষণ
বিষয়শ্রেণী:এলজিবিটিকিউ ব্যক্তির প্রতি সহিংসতা
বিষয়শ্রেণী:দক্ষিণ আফ্রিকায় ধর্ষণ
বিষয়শ্রেণী:যৌন অপরাধ
বিষয়শ্রেণী:ঘৃণামূলক অপরাধ
বনু কুরাইজা

**বনু কুরাইজা** () ছিল ৭ম শতাব্দীতে মদিনার একটি ইহুদি গোত্র। খন্দকের যুদ্ধের পর মুসলিমদের সাথে তাদের সংঘর্ষ সৃষ্টি হয় এবং তারা আত্মসমর্পণ করে। পরে বিচারে গোত্রের প্রাপ্তবয়স্ক পুরুষ সদস্যদের হত্যা এবং নারী ও শিশুদের দাস হিসেবে বন্দী করা হয়।

ধারণা করা হয় যে ইহুদি-রোমান যুদ্ধের সময় ইহুদি গোত্রগুলো হেজাজে আগমন করে এবং কৃষিকাজ শুরু করে। ফলে সাংস্কৃতিক, অর্থনৈতিক ও রাজনৈতিক দিক থেকে তারা প্রাধান্য বিস্তার করে। তবে পরবর্তীতে বনু আউস ও বনু খাজরাজ নামক দুটি আরব গোত্র ইয়েমেন থেকে ইয়াসরিব আসে এবং প্রাধান্য বিস্তার করে। এই দুটি গোত্র একসময় নিজেদের মধ্যে প্রতিদ্বন্দ্বিতায় লিপ্ত হয়ে পড়ে। ইহুদি গোত্রগুলো এসময় এদের সাথে মিত্রতায় আবদ্ধ হয়। বনু কুরাইজা গোত্র আরব বনু আউসের সাথে মিত্রতা করেছিল।

৬২২ সালে মুহাম্মদ  মদিনায় হিজরত করেন। এরপর বিবাদমান পক্ষগুলোর মধ্যে মদিনা সনদ নামক চুক্তি স্বাক্ষরিত হয়। হিজরতের পর মক্কার কুরাইশদের সাথে মদিনার মুসলিমদের মধ্যে কয়েকটি যুদ্ধ সংঘটিত হয়। এছাড়াও মুসলিমদের সাথে মদিনার ইহুদিদের মধ্যেও বিরোধপূর্ণ পরিস্থিতি সৃষ্টি হয়েছিল।

খন্দকের যুদ্ধের সময় কুরাইশ ও তাদের মিত্ররা মদিনা শহর অবরোধ করে। মদিনার চারপাশে পরিখা খুড়ে প্রতিরক্ষার ব্যবস্থা নেয়া হয়েছিল। বনু কুরাইজা এসময় কুরাইশদের সাথে যোগ দিয়ে চুক্তি লঙ্ঘন করে। তারা ভিন্ন দিক থেকে মুসলিমদের উপর হামলার পরিকল্পনা করেছিল। যুদ্ধ সমাপ্ত হওয়ার পর মুসলিমরা তাদের গোত্রের উপর অবরোধ করে। শেষপর্যন্ত সাদ ইবনে মুয়াজকে বিরোধ মীমাংসার জন্য উভয় পক্ষ থেকে বিচারক নিযুক্ত করা হয়। সাদ গোত্রের সকল প্রাপ্তবয়স্ক  পুরুষ  সদস্যকে হত্যা এবং নারী ও শিশুদেরকে দাস হিসেবে বন্দী করার নির্দেশ দেন।

## তথ্যসূত্র

https://www.pathoftrue.com/2021/01/blog-post_28.html?m=1 

বিষয়শ্রেণী:হেজাজি ইহুদি
বিষয়শ্রেণী:আরবের ইহুদি গোত্র
বিষয়শ্রেণী:সৌদি আরবের গোত্র
বিষয়শ্রেণী:প্রাচীন নিকট প্রাচ্যের ব্যক্তি
থেসেলাস (অভিনেতা)

**থেসেলাস** খ্রিস্টপূর্ব চতুর্থ শতাব্দীর একজন ম্যাসিডোনীয় অভিনেতা ছিলেন।

## সংক্ষিপ্ত জীবনী
থেসেলাস মহান আলেকজান্ডারের সমকালীন ও প্রিয় একজন বিরহ অভিনেতা ছিলেন। আলেকজান্ডারের সিংহাসন আরোহণের পূর্বে ও পরে এশিয়া অভিযানের সময় অভিনেতা তাকে সঙ্গ দেন। ৩৪৭ ও ৩৪১ খ্রিস্টপূর্বাব্দে তিনি ডায়ানাইসিয়া ও লিনাইয়া উৎসবে সেরা অভিনেতা হিসেবে বিজয়ী হন। ৩৩৬ খ্রিস্টপূর্বাব্দে পারস্যের কেয়ারিয়া অঞ্চলের সত্রপ পিক্সোদারোস তার জ্যেষ্ঠা কন্যার সঙ্গে আলেকজান্ডারের জ্যেষ্ঠ সৎভাই আর্হিদিউসের বিবাহের প্রস্তান দিলে ফিলিপের উত্তরাধিকারী হিসেবে আর্হিদিউসের নাম বিবেচিত হওয়ার আশঙ্কায় আলেকজান্ডার থেসেলাসকে পিক্সোদারোসের নিকট পাঠিয়ে বার্তা দেন যে, তিনি যেন তার কন্যার সঙ্গে ফিলিপের অবৈধ সন্তান আর্হিদিউসের বিবাহ না দিয়ে আলেকজান্ডারের সঙ্গে বিবাহের সিদ্ধান্ত বিবেচনা করেন। ফিলিপ এই ঘটনার কথা শুনে এই বিবাহ প্রস্তাব নাকচ করে দেন এবং থেসেলাসকে বন্দী করেন।

## তথ্যসূত্র

## আরো পড়ুন
*

বিষয়শ্রেণী:মহান আলেকজান্ডারের অভিনেতা
ভাই বালমুকুন্দ

**ভাই বালমুকুন্দ** (, , ১৮৮৯ – ১১ মে, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি ১৯১২ সালের ২৩ ডিসেম্বর লর্ড হার্ডিঞ্জকে আক্রমণ করে আহত করার কাজে জড়িত ছিলেন। বিচারে অন্যান্য তিনজনের সঙ্গে তার মৃত্যু দণ্ডাদেশ হয়। আমবালা জেলে ফাঁসিতে মৃত্যুবরণ করেন। আরেক বিপ্লবী ভাই পরমানন্দ তাঁর খুড়তুতো ভাই। ভাই পরমানন্দ গদর পার্টির নেতা ছিলেন।

## লর্ড হার্ডিঞ্জের উপর আক্রমণ ও বিচারে ফাঁসি

বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বালমুকুন্দ ছাড়াও অপর তিনজন মাস্টার আমীর চাঁদ, অবোধ বিহারী ও বসন্ত বিশ্বাসের ফাঁসির আদেশ কার্যকর করা হয় ১৯১৫ সালের ১১ মে আমবালা জেলের ভেতর।

## জন্ম
বালমুকুন্দের জন্ম ঝিলাম জেলার কারাইলা গ্রামে। তার পিতার নাম ভাই মথুরা দাস।

## তথ্যসূত্র

*
*

বিষয়শ্রেণী:১৮৮৯-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:বিপ্লবী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় ব্যক্তি যার মৃত্যুদণ্ড কার্যকর করা হয়েছে
বিষয়শ্রেণী:মৃত্যুদণ্ড কার্যকর হওয়া বিপ্লবী
বিষয়শ্রেণী:ঝিলামের ব্যক্তি
গদর পার্টি

**গদর পার্টি** () ছিল ভারতে পাঞ্জাবীদের দ্বারা প্রতিষ্ঠিত একটি সংগঠন। এটি মার্কিন যুক্তরাষ্ট্র এবং কানাডায় গঠিত হয়েছিল। এটির উদ্দেশ্য ছিল ভারতীয় উপমহাদেশের ব্রিটিশ বিরোধী স্বাধীনতা আন্দোলনে সক্রিয় অংশগ্রহণ এবং স্বাধীনতা কার্যকর করা। এই দলের প্রধান নেতাগণ ছিলেন লালা হর দয়াল, Sohan Singh Bhakna, Kartar Singh Sarabha, এবং রাসবিহারী বসু।গদর পার্টি (ইংরেজি: Ghadar Party) ছিল ভারতে পাঞ্জাবীদের দ্বারা প্রতিষ্ঠিত একটি সংগঠন।[১] এটি মার্কিন যুক্তরাষ্ট্র এবং কানাডায় গঠিত হয়েছিল। এটির উদ্দেশ্য ছিল ভারতীয় উপমহাদেশের ব্রিটিশ বিরোধী স্বাধীনতা আন্দোলনে সক্রিয় অংশগ্রহণ এবং স্বাধীনতা কার্যকর করা। এই দলের প্রধান নেতাগণ ছিলেন লালা হর দয়াল, Sohan Singh Bhakna, Kartar Singh Sarabha, এবং রাসবিহারী বসু।

## প্রতিষ্ঠাতা সদস্যগণ
# Sohan Singh Bhakna (President)
# Kesar Singh (Vice President)
# লালা হর দয়াল (General Secretary & Editor, Urdu Gadar)
# Kartar Singh Sarabha (Editor, Punjabi Gadar)
# Baba Jawala Singh (Vice President)
# Sant Baba Wasakha Singh Dadehar
# Balwant Singh (Ghadarite)
# Pt. Kanshi Ram (Treasurer)
# Harnam Singh Tundilat
# G. D. Verma
# Lala Thaker Das (Dhuri) (Vice Secretary)
# Munshi Ram (Organizing Secretary)
# Bhai Parmanand
# Nidhan Singh Chugha
# Santokh Singh (Ghadarite)
# Master Udham Singh
# Baba Harnam Singh (Kari Sari)
# Mangu Ram Mugowalia
# Karim Bakhsh
# Amar Chand
# Rehmat Ali (Ghadarite)
# বি. জি. পিংলে
# Sant Baba Wasakha Singh
# Maulavi Barkatullah
# Harnam Singh Saini
# তারকনাথ দাস
# Pandurang Sadashiv Khankhoje
# Ganda Singh Phangureh
# Bhai Randhir Singh
# করিম বখশ

## তথ্যসূত্র

বিষয়শ্রেণী:ভারতের স্বাধীনতা আন্দোলন
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:গদর পার্টি
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় জাতীয়তাবাদী রাজনৈতিক দল
ভবভূষণ মিত্র

**ভবভূষণ মিত্র** **(**ছদ্মনাম **স্বামী সত্যানন্দ পুরি)** (১৮৮১–২৭ জানুয়ারি, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী যিনি সমাজকর্মী থেকে মুক্তিসংগ্রামী হয়েছিলেন। তার জন্ম ব্রিটিশ ভারতের অধুনা বাংলাদেশের ঝিনাইদহ জেলার বলরামপুরে। পিতা শ্যামাচরণ মিত্র ছিলেন একজন চিন্তাবিদ, বক্তা ও দার্শনিক। ভবভূষণ স্বামী বিবেকানন্দের শিক্ষা দ্বারা ব্যাপকভাবে অনুপ্রাণিত হয়েছিলেন। 

তিনি আলিপুর বোমা মামলায় অভিযুক্ত হলেও মামলা চলাকালীন বেশ কিছুদিন আত্মগোপন করে থাকতে সমর্থ হন। পরে মুম্বাই বন্দরে গ্রেপ্তার হন এবং একটি অতিরিক্ত মামলার রায়ে তার দ্বীপান্তর হয়। পরবর্তীকালে মূলত সন্ন্যাসীর জীবনযাপন করলেও স্বাধীনতা আন্দোলনের বহু কর্মীকে তিনি প্রত্যক্ষ ও পরোক্ষভাবে প্রেরণা যুগিয়েছেন।

## জন্ম ও শিক্ষাজীবন
ভবভূষণ মিত্রের জন্ম যশোর জেলার বলরামপুরে।

## তথ্যসূত্র

বিষয়শ্রেণী:১৮৮১-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাংলাদেশী বিপ্লবী
বিষয়শ্রেণী:অনুশীলন সমিতি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:ভারতীয় হিন্দু
বিষয়শ্রেণী:পশ্চিমবঙ্গের ভারতীয় স্বাধীনতা কর্মী